Ur.broj:1-43/21

Zagreb – Sesvete, 28.01.2021.

**ZAPISNIK SA 30. SJEDNICE UPRAVNOG VIJEĆA**

**NARODNOG SVEUČILIŠTA “SESVETE”**

(održana u srijedu, 27. 01. 2021. u 16:30 u Narodnom sveučilištu „Sesvete“)

**DNEVNI RED**

1. **Usvajanje zapisnika sa prethodne sjednice.**
2. **Godišnji izvještaj o financijskom poslovanju Narodnog sveučilišta**

**"Sesvete" za 2020. godinu.**

1. **Razno.**

Nazočni:

Stjepan Kezerić, predsjednik

Aida Vidović Krilanović, zamjenica predsjednika

Lucija Franić Novak, članica

Vjekoslava Damjanović, ravnateljica

Marina Trgovčević, voditeljica računovodstva

AD 1.) Zapisnik s prethodne sjednice Upravnog vijeća jednoglasno je usvojen.

AD 2.) Izvještaj o financijskom poslovanju Ustanove podnijela je voditeljica računovodstva Marina Trgovčević

Prihodi od pruženih usluga – ostvareno je 60% prihoda u odnosu na prethodnu godinu. Glavni razlog je pandemija i potres zbog čega se već u ožujku prestalo s održavanjem većine tečajeva. Na jesen su krenuli tečajevi u manjem obimu, s manjim brojem polaznika, ali su i oni prekinuti u prosincu zbog epidemioloških mjera. Neke tečajeve uspijevamo održavati online i oni ostvaruju mali prihod. Iz istih razloga nismo mogli održavati predstave u dvorani. Upravo zbog tako niskog prihoda koji je manji od 300.000 kn, a izgledno je da ni u 2021. godini situacija neće biti puno bolja, podnijeli smo Poreznoj upravi zahtjev za izlazak iz PDV-a.

Ukupni rashodi su 16,4 % manji u odnosu na prethodnu godinu, što je realno zbog manjeg obima posla zbog čega je potrošeno manje materijala, energije i usluga.

Ukupan manjak prihoda iznosi 155.666 kn. Razlozi gubitka su sljedeći:

Gradski ured za kulturu nije do 31.12.2020.dostavio potrebna sredstva za plaću za prosinac, materijalne troškove za prosinac te programska sredstva u iznosu od 49.000 kn koja smo trebali dobiti prema potpisanim ugovorima i prema kojima su svi programi realizirani. Da su ta sredstva doznačena, Centar za kulturu bi poslovao s dobitkom, jer su početkom godine doznačena sredstva na ime duga iz 2019. godine.

Dodatni razlozi gubitka su ranije navedeni, a to su pandemija i potres zbog čega su znatno smanjeni vlastiti prihodi.

Poseban problem je i to što je Centar za obrazovanje ostvario vrlo malo prihoda od stranih jezika 74.538 kn, a u tom Centru je stalno zaposlena profesorica stranih jezika koja plaću prima iz vlastitog prihoda, jer njeno radno mjesto nije financirano od strane Gradskog ureda za kulturu. Manjak tog Centra iznosi 132.673 kn i ako se ta situacija ne riješi financiranjem tog radnog mjesta od strane Grada, za dvije godine Sveučilište bi moglo završiti poslovanje s gubitkom koji se više neće moći pokriti s prenesenim viškom iz ranijih godina, jer ga više neće biti. Gubitak je zadnjih pet godina pokrivan viškom prihoda iz ranijih godina.

Višak prihoda i primitaka za pokriće u sljedećem razdoblju iznosi 284.870 kn. Budući da se radio o rezultatu poslovanja iz ranijih godina koji je ostvaren iz vlastitih prihoda te prihoda po posebnim propisima, ne postoji obveza vraćanja proračunskih sredstava u Gradski proračun. Ta sredstva će se koristiti za pokriće redovnih rashoda poslovanja za koje se ne osiguravaju sredstva u proračunu Gradskog ureda za kulturu.

Upravno vijeće je jednoglasno usvojilo Financijsko izvješće za 2020. godinu i donijelo Odluku o pokriću manjka od nefinancijske imovine viškom prihoda poslovanja.

Također je usvojen izvještaj o izvršenju Financijskog plana za 2020.godinu.

Zapisničar Predsjednik Upravnog vijeća

Aida Vidović Krilanović Stjepan Kezerić